ddrg/super_eurlex huggingface dataset:
Uredba Komisije (EGS) št. 3510/82

z dne 23. decembra 1982

o določitvi pretvorbenih faktorjev za tune

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3796/81 z dne 29. decembra 1981 o skupni ureditvi trga z ribiškimi proizvodi [1], zlasti člena 17(6) Uredbe,

ker se vsako leto določi proizvodna cena Skupnosti za tune, namenjene za proizvodnjo konzerv;

ker je treba določiti pretvorbene faktorje, ki veljajo za različne vrste, velikosti in oblike ponudbe tunov;

ker so ukrepi iz te uredbe v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

Pretvorbeni faktorji za različne vrste, velikosti in obliko ponudbe tunov so navedeni v Prilogi k tej uredbi.

Člen 2

Ta uredba začne veljati 1. januarja 1983.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1982

Za Komisijo

Giorgios Contogeorgis

Član Komisije

[1] UL L 379, 31.12.1981, str. 1.

--------------------------------------------------

PRILOGA

I. Pretvorbeni faktorji za različne vrste tunov

Vrsta | Pretvorbeni faktor |

A.Rumenoplavuti tun (Thunnus albacares)

—s težo več kot 10 kg vsak | 1 |

—s težo manj kot 10 kg vsak | 0,91 |

B.Dolgoplavuti tun (Thunnus alalunga)

—s težo več kot 10 kg vsak | 1,14 |

—s težo manj kot 10 kg vsak | 1,45 |

C.Druge vrste | 0,64 |

II. Pretvorbeni faktorji za posamezno vrsto, navedeno v Oddelku I, glede na obliko ponudbe

Oblika ponudbe | Pretvorbeni faktor |

A.Cel | 1 |

B.Brez drobovja in škrg | 1,14 |

C.Drugo | 1,24 |

--------------------------------------------------
Uredba Komisije (EGS) št. 632/83

z dne 16. marca 1983

o dvanajsti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 3526/82 [4], vzpostavila seznam agencij v državah uvoznicah nečlanicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah v zadevnih državah uvoznicah in o uradnem značaju zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Na seznamu organizacij izdajateljic v Prilogi Uredbe (EGS) št. 2730/81, se druga organizacija pod državo uvoznico, Sirijo: "Saydlia ou etablissements publics (Phormex)", nadomesti z naslednjim:

"General Organization for the Trade of Pharmaceutical Products (Saydalaya),

Hadamani St,

PO Box 3052,

Damascus."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. marca 1983

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 369, 29.12.1982, str. 25.

--------------------------------------------------
Uredba Komisije (EGS) št. 1087/83

z dne 4. maja 1983

o uvrstitvi blaga v tarifno podštevilko 22.02 A skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], nazadnje spremenjene z Aktom o pristopu Grčije, in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba predvideti uvrstitev nekaterih pijač, včasih imenovanih "brezalkoholna piva", pridobljenih s fermentacijo pivine z dodatkom hmelja, ki vsebujejo največ 0,5 vol. % alkohola;

ker se tarifna številka 22.02 skupne carinske tarife v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 859/83 [3], nanaša na brezalkoholne pijače, tarifna številka 22.03 pa na pivo;

ker se glede na zelo majhno vsebnost alkohola, ki ne presega 0,5 vol. %, takšni proizvodi ne morejo obravnavati kot pivo iz tarifne številke 22.03;

ker je torej treba omenjene proizvode uvrstiti kot brezalkoholne pijače v tarifno številko 22.02; ker je znotraj te tarifne številke treba izbrati podštevilko 22.02 A;

ker je v odsotnosti pozitivnega mnenja Odbora za nomenklaturo skupne carinske tarife Komisija predlagala Svetu določbe, ki jih je treba sprejeti, na podlagi postopka iz člena 3 Uredbe (EGS) št. 97/69;

ker Svet ni ukrepal v treh mesecih od datuma, ko mu je bil predložen predlog, in je torej primerno, da Komisija sprejme predlagane določbe na podlagi prej omenjenega postopka iz Uredbe (EGS) št. 97/69,

SPREJELA NASLEDNJO UREDBO:

Člen 1

Pijače, pridobljene s fermentacijo pivine z dodatkom hmelja, ki vsebujejo največ 0,5 vol. % alkohola, včasih imenovane "brezalkoholna piva", se uvrščajo v skupno carinsko tarifo v naslednjo tarifno podštevilko:

22.02 Limonade, aromatizirane mineralne vode in aromatizirane sodavice ter druge brezalkoholne pijače, razen sadnih in zelenjavnih sokov iz tarifne številke 20.07:

A. Ki ne vsebujejo mleka ali mlečnih maščob.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. maja 1983

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 95, 14.4.1983, str. 11.

--------------------------------------------------
Uredba Sveta (EGS) št. 2006/84

z dne 9. julija 1984

o neposrednem sodelovanju med organi držav članic Evropske gospodarske skupnosti, odgovornimi za preprečevanje goljufij, in pristojnimi organi v Švicarski konfederaciji

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 337/79 z dne 5. februarja 1979 o skupni ureditvi trga za vino [1], kakor je bila nazadnje spremenjena z Uredbo (EGS) št. 1595/83 [2], in zlasti člena 64(2) Uredbe,

ob upoštevanju priporočila Komisije,

ker četrti pododstavek člena 64(1) Uredbe (EGS) št. 337/79 predvideva neposredno sodelovanje med ustreznimi organi v državah članicah ter med njimi in pristojnimi organi v državah nečlanicah, ki so sklenile sporazum ali dogovor s Skupnostjo, zato da bi omogočili sprejetje učinkovitejših ukrepov za preprečevanje goljufij v vinskem sektorju; ker je v ta namen Skupnost leta 1982 stopila v stik s švicarskimi organi, ki so se strinjali z uvedbo takega sodelovanja na podlagi vzajemnih obveznosti z izmenjavo pisem;

ker je treba odobriti prevzem obveznosti v imenu Skupnosti,

SPREJEL NASLEDNJO UREDBO:

Člen 1

Odobri se izmenjava pisem med Evropsko gospodarsko skupnostjo in Švicarsko konfederacijo, s katerimi se vzpostavi neposredno sodelovanje med organi držav članic Skupnosti, odgovornimi za preprečevanje goljufij, in pristojnimi švicarskimi organi.

Vsebina izmenjanih pisem je priložena k tej uredbi.

Člen 2

Predsednik Sveta se pooblasti, da imenuje osebo, ki je pooblaščena za podpis izmenjave pisem v imenu Evropske gospodarske skupnosti.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. julija 1984

Za Svet

Predsednik

A. Dukes

[1] UL L 54, 5.3.1979, str. 1.

[2] UL L 163, 22.6.1983, str. 48.

--------------------------------------------------
Uredba Sveta (ESPJ, EGS, Euratom) št. 3519/85

z dne 12. decembra 1985

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih skupnosti in zlasti člena 13 Protokola,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba spremeniti Uredbo Sveta (EGS, Euratom, ESPJ) št. 260/68 [2], kakor je bila nazadnje spremenjena z Uredbo (ESPJ, EGS, Euratom) št. 2151/82 [3], da se tako upoštevajo naslednje uredbe:

- Uredba Sveta (ESPJ, EGS, Euratom) št. 1679/85 z dne 19. junija 1985 o uvedbi posebnih in začasnih ukrepov za prenehanje dela nekaterih uradnikov Evropskih skupnosti iz znanstvenih in tehničnih služb [4],

- Uredba Sveta (ESPJ, EGS, Euratom) št. 2799/85 z dne 27. septembra 1985 o spremembah Kadrovskih predpisov za uradnike in Pogojev za zaposlitev drugih uslužbencev [5],

- Uredba Sveta (ESPJ, EGS, Euratom) št. 3518/85 z dne 12. decembra 1985 o uvedbi posebnih ukrepov za prenehanje dela uradnikov Evropskih skupnosti zaradi pristopa Španije in Portugalske [6],

SPREJEL NASLEDNJO UREDBO:

Člen 1

- "prejemniki nadomestil zaradi dokončnega prenehanja zaposlitve iz člena 3 Uredbe (ESPJ, EGS, Euratom) št. 1679/85,

- prejemniki nadomestil za primer brezposelnosti iz člena 28a Pogojev za zaposlitev drugih uslužbencev, kakor izhajajo iz člena 33 Uredbe (ESPJ, EGS, Euratom) št. 2799/85,

- prejemniki nadomestil zaradi dokončnega prenehanja zaposlitve iz člena 4 Uredbe (ESPJ, EGS, Euratom) št. 3518/85."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se z dnem, ko začnejo veljati uredbe iz člena 1.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1985

Za Svet

Predsednik

R. Goebbels

[1] UL C 229, 9.9.1985, str. 97.

[2] UL L 56, 4.3.1968, str. 8.

[3] UL L 228, 4.8.1982, str. 4.

[4] UL L 162, 21.6.1985, str. 1.

[5] UL L 265, 8.10.1985, str. 1.

[6] UL L 335, 13.12.1985, str. 56.

--------------------------------------------------
Uredba Sveta (EGS) št. 3795/85

z dne 20. decembra 1985

o prilagoditvi, zaradi pristopa Španije in Portugalske, Uredbe (EGS) št. 1674/72 o splošnih pravilih za dodeljevanje in financiranje pomoči za semena

SVET EVROPSKIH SKUPNOSTI JE

ob upoštevanju Pogodbe o pristopu Španije in Portugalske in zlasti člena 396 Pogodbe,

ob upoštevanju predloga Komisije,

ker je zaradi pristopa Španije in Portugalske treba v skladu s členom 396 Akta o pristopu prilagoditi Uredbo (EGS) št. 1674/72 [1], kakor je bila nazadnje spremenjena z Uredbo (EGS) št. 1659/81 [2];

ker lahko na podlagi člena 2(3) Pogodbe o pristopu Španije in Portugalske institucije Skupnosti pred pristopom sprejmejo ukrepe iz člena 396 Akta o pristopu,

SPREJEL NASLEDNJO UREDBO:

Člen 1

Členu 1 Uredbe (EGS) št. 1674/72 se doda naslednji odstavek:

"3. V času veljavnosti odstopanj iz člena 344(1) Akta o pristopu se odobri pomoč tudi za osnovno in certificirano seme, ki je proizvedeno na Portugalskem in za katerega se sprejme odločitev v skladu s členom 344(3) tega akta."

Člen 2

Ta uredba začne veljati 1. marca 1986, če začne veljati Pogodba o pristopu Španije in Portugalske.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1985

Za Svet

Predsednik

R. Steichen

[1] UL L 177, 4.8.1972, str. 1.

[2] UL L 166, 24.6.1981, str. 1.

--------------------------------------------------
Uredba Komisije (EGS) št. 2651/85

z dne 19. septembra 1985

o spremembi Uredbe (EGS) št. 2248/85 glede obveznega potrdila za izvoz nekaterih sirov v Združene države Amerike

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2931/79 z dne 20. decembra 1979 o dodelitvi pomoči za izvoz kmetijskih proizvodov, ki so lahko upravičeni do posebne obravnave pri uvozu v tretjo državo [1], in zlasti člena 1(2) Uredbe,

ker je Uredba Komisije (EGS) št. 2248/85 z dne 25. julija 1985 o podrobnih pravilih za upravno pomoč pri izvozu ementalskega sira, za katerega veljajo omejitve kvot, ki je upravičen do posebne obravnave pri uvozu v Združene države Amerike [2], uvedla izvozno potrdilo za ementalski sir, z namenom, da okrepi upravno sodelovanje z Združenimi državami Amerike in zagotovi popolno izrabo kvote;

ker ameriški carinski organi uvrščajo proizvod, ki je upravičen do posebne obravnave pri uvozu, pod številko "950.10 B Swiss or Emmenthaler cheese with eye formation"; ker je zato treba potrdilo, določeno v Prilogi k Uredbi (EGS) št. 2248/85, prevzeti v skladu s tem;

ker Upravljalni odbor za mleko in mlečne proizvode ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (EGS) št. 2248/85 se spremeni:

1. V naslovu Uredbe se besedi "ementalski sir" nadomestita z besedama "nekateri siri".

2. Člen 1 se nadomesti z naslednjim:

"Člen 1

Za izvoz sirov, navedenih v Prilogi I iz podštevilke 117.60.25 Tariff Schedule of the United States Amerike v Združene države Amerike (ter v Portoriko in na Havaje), za katere veljajo omejitve kvot, izda na zahtevo izvoznika pristojni organ izvozne države članice, potrdilo, ki ustreza vzorcu v Prilogi II."

3. V členu 4 se zbriše beseda "ementaler".

4. V členu 5 se zbriše beseda "ementaler".

5. Doda se naslednja Priloga I:

PRILOGA I

Seznam vrst sirov iz člena 1

Podštevilka | Vrsta sira |

ex 04.04 A | ementaler |

ex 04.04 E Ib)2 | maasdam |

samsoe |

svenbo |

6. Prejšnja Priloga postane Priloga II in besedilo

"Certificate for the export of Emmentaler cheese to the United States of America"

se nadomestijo z besedilom

"Certificate for the export of Swiss or Emmenthaler cheese with eye formation to the United States of America".

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. septembra 1985

Za Komisijo

Frans Andriessen

Podpredsednik

[1] UL L 334, 28.12.1979, str. 8.

[2] UL L 210, 7.8.1985, str. 9.

--------------------------------------------------
Uredba Komisije (EGS) št. 717/85

z dne 19. marca 1985

o uvrstitvi blaga v tarifno podštevilko 17.04 D I skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba sprejeti ukrepe za uvrstitev pastil proti kašlju in draženju v grlu z naslednjo sestavo (delež po masi):

—saharoza, glukoza in karamel: | 99,5, |

—kafra: | 0,007, |

—mentol: | 0,207, |

—evkaliptol: | 0,069, |

—Balzam Tolu: | 0,003, |

—timol: | 0,069, |

—benzil alkohol: | 0,138; |

ker se tarifna številka 17.04 skupne carinske tarife v prilogi k Uredbi Sveta (EGS) št. 950/68 [3], kakor je bila nazadnje spremenjena z Uredbo (EGS) št. 483/85 [4], nanaša na sladkorne izdelke, ki ne vsebujejo kakava; ker se tarifna številka 30.03 nanaša na zdravila (vključno z veterinarskimi zdravili);

ker je zadevni izdelek vseboval arome, ki imajo lahko lastnosti zdravil, vendar zaradi nizkega deleža, v katerem so te arome prisotne niso izpolnjene določbe iz opombe 1 k poglavju 30; ker se zato tarifna številka 30.03 ne uporablja;

ker ima ta izdelek značilnosti sladkornih izdelkov, ki ne vsebujejo kakava, in se mora zato uvrstiti v to tarifno številko, ker je treba v okviru le-te izbrati podštevilko 17.04 D I;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Pastile proti kašlju in draženju v grlu z naslednjo sestavo (delež po masi):

—saharoza, glukoza in karamel: | 99,5, |

—kafra: | 0,007, |

—mentol: | 0,207, |

—evkaliptol: | 0,069, |

—Balzam Tolu: | 0,003, |

—timol: | 0,069, |

—benzil alkohol: | 0,138, |

se uvrsti v skupno carinsko tarifo v tarifno podštevilko:

17.04 Sladkorni izdelki, ki ne vsebujejo kakava:

D. Drugo:

I. Ki ne vsebujejo mlečnih maščob oziroma vsebujejo manj kot 1,5 mas. % mlečnih maščob.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. marca 1985

Za Komisijo

Cockfield

Podpredsednik

[1] UL L 14, 21.1.1969, str. 1.

[2] UL L 191, 19.7.1984, str. 1.

[3] UL L 172, 22.7.1968, str. 1.

[4] UL L 59, 27.2.1985, str. 14.

--------------------------------------------------
Uredba Komisije (EGS) št. 2187/86

z dne 11. julija 1986

o sedmi spremembi Uredbe (EGS) št. 1842/81 glede nekaterih datumov za dodeljevanje prilagojenih nadomestil za žita, izvožena v obliki nekaterih žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1579/86 [2], in zlasti člena 16(6) Uredbe,

ob upoštevanju Uredbe Sveta (EGS) št. 1188/81 z dne 28. aprila 1981 o določitvi splošnih pravil za dodeljevanje prilagojenih nadomestil za žita, izvožena v obliki nekaterih žganih pijač, in merilih za določitev višine takšnih nadomestil, ter o spremembi Uredbe (EGS) št. 3035/80 o nekaterih proizvodih, ki niso zajeti s Prilogo II k Pogodbi [3], in zlasti člena 12 Uredbe,

ker Uredba Komisije (EGS) št. 1842/81 [4], kakor je bila nazadnje spremenjena z Uredbo (EGS) št. 1981/83 [5], določa podrobna pravila za dodeljevanje prilagojenih nadomestil za žita, izvožena v obliki nekaterih žganih pijač;

ker je treba zaradi spremembe datumov za tržna leta v sektorju žit na podlagi Uredbe (EGS) št. 1579/86 spremeniti datume za določitev koeficientov in rok uporabe koeficientov, kakor tudi nekatere datume za pošiljanje uradnih obvestil držav članic;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (EGS) št. 1842/81 se spremeni:

1. Člen 9 se nadomesti:

"Člen 9

Koeficient iz člena 3(1) Uredbe (EGS) št. 1188/81 se določi pred 1. julijem vsako leto.

Uporablja se od tega datuma do 30. junija naslednje leto.

Koeficient se določi v skladu s podatki, ki jih države članice predložijo za obdobje od 1. januarja do 31. decembra leta, ki je pred letom, v katerem se določi koeficient."

2. V členu 16(2) se datum "16. julij" nadomesti s "16. junij".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 1986

Za Komisijo

Frans Andriessen

Podpredsednik

[1] UL L 281, 1.11.1975, str. 1.

[2] UL L 139, 24.5.1986, str. 29.

[3] UL L 121, 5.5.1981, str. 3.

[4] UL L 183, 4.7.1981, str. 10.

[5] UL L 195, 19.7.1983, str. 37.

--------------------------------------------------
Uredba Sveta (EGS) št. 2143/87

z dne 13. julija 1987

o sklenitvi Sporazuma med Evropsko gospodarsko skupnostjo in Vlado Ljudske republike Mozambik o odnosih na področju ribištva

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta se Skupnost in Ljudska republika Mozambik s pogajanji uskladili o Sporazumu o odnosih na področju ribolova, ki ribičem iz Skupnosti zagotavlja nove ribolovne možnosti v vodah, nad katerimi ima Mozambik suverenost ali so v njegovi jurisdikciji, in ga parafirali;

ker je v interesu Skupnosti, da potrdi ta sporazum,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Vlado Ljudske republike Mozambik o odnosih na področju ribištva se potrdi v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma, da bi zavezali Skupnost [3].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 13. julija 1987

Za Svet

Predsednik

B. Schall Holberg

[1] UL C 79, 26.3.1987, str. 4.

[2] Mnenje z dne 19. junija 1987 (še ni objavljeno v Uradnem listu).

[3] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 3443/87

z dne 19. oktobra 1987

o sprejetju Sporazuma v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo o uporabi pravil o skupnostnem tranzitu ter o uporabi Sklepa št. 1/87 Skupnega odbora EGS-Švica o spremembi Sporazuma med Evropsko gospodarsko skupnostjo in Švicarsko konfederacijo glede uporabe pravil o skupnostnem tranzitu in dodatkov k slednjemu

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker bi bilo treba sprejeti Sporazum v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo o uporabi pravil o skupnostnem tranzitu [1], podpisanega 23. novembra 1972; ker je predlagana sprememba predmet Priporočila št. 1/87 Skupnega odbora EGS-Švice glede skupnostnega tranzita; ker to priporočilo predvideva takšne spremembe Sporazuma, ki postanejo nujne ob uvedbi enotne upravne listine;

ker člen 16 navedenega sporazuma podeljuje Skupnemu odboru, ustanovljenim s Sporazumom, pristojnosti, da s sklepom sprejme nekatere spremembe Sporazuma in dodatkov k slednjemu;

ker se je Skupni odbor odločil, da spremeni Sporazum z dne 23. novembra 1972 in dodatke k slednjemu zato, da med drugim upošteva tehnične prilagoditve pravil o skupnostnem tranzitu ob uvedbi enotne upravne listine, osnovane v zvezi s poenostavitvijo trgovinskih formalnosti v Skupnosti;

ker so navedene spremembe predmet Sklepa št. 1/87 Skupnega odbora; ker je treba sprejeti ukrepe, potrebne za uporabo tega sklepa,

SPREJEL NASLEDNJO UREDBO:

Člen 1

V imenu Skupnosti se sprejme Sporazum v obliki pisem o spremembi Sporazuma med Evropsko gospodarsko skupnostjo in Švicarsko konfederacijo o uporabi pravil o skupnostnem tranzitu.

Besedilo Sporazuma je v Prilogi A.

Člen 2

Predsednika Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.

Člen 3

Sklep št. 1/87 Skupnega odbora EGS-Švica o skupnostnem tranzitu, ki spreminja Sporazum med Evropsko gospodarsko skupnostjo in Švicarsko konfederacijo o uporabi pravil o skupnostnem tranzitu in dodatke k slednjemu, se uporablja v Skupnosti.

Besedilo Sklepa je v Prilogi B.

Člen 4

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. oktobra 1987

Za Svet

Predsednik

U. Ellemann-jensen

[1] UL L 294, 29.12.1972, str. 87.

--------------------------------------------------